MAX พุ่ง 20% คาดเก็งกำไรตามเทคนิคหลังหุ้นร่วงมาเกือบ 8 เดือน
MAX พุ่ง 20% คาดเก็งกำไรตามเทคนิคหลังหุ้นร่วงมาเกือบ 8 เดือน
5 ส.ค. 2558

บริษัท แมกซ์ เมทัล คอร์ปอเรชั่น จำกัด (มหาชน) หรือ MAX ณ เวลา 14.43 น. อยู่ที่ระดับ 0.24 บาท หรือ 0.04 บาท หรือ 20.00% ด้วยมูลค่าซื้อขาย 65 ล้านบาท ราคาหุ้นดีดตัวแรงหลังจากอ่อนตัวมาเกือบ 8 เดือน โดยนับตั้งแต่หุ้นยืนที่ระดับ 0.97 บาท เมื่อวันที่ 12 ม.ค. 58 คาดเก็งกำไรทางเทคนิคหลังจากที่หุ้นปรับตัวลงแรง

สำหรับผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 19.50 ล้านบาท หรือขาดทุนสุทธิ 0.001 บาทต่อหุ้น ขาดทุนเพิ่มขึ้น 863% จากช่วงเดียวกันของปีก่อนที่มีผลขาดทุนสุทธิ 2.02 ล้านบาท หรือขาดทุนสุทธิ 0.0011บาทต่อหุ้น
ทั้งนี้ผลการดำเนินงานดังกล่าวที่ขาดทุนเพิ่มขึ้น เนื่องจากในไตรมาสนี้เมื่อเทียบกับไตรมาสที่ 1/57 รายได้จากการขายลดลง 49.04 ล้านบาท หรือลดลง 76.93% เป็นผลมาจากปริมาณการขายเหล็กม้วนที่ลดลงอย่างมาก ค่าใช้จ่ายขายบริหารเพิ่มขึ้น 22.09 ล้านบาท